**48/2019. (XI. 26.) VISB sz. határozat**

1. A Szombathely Megyei Jogú Város Közgyűlése Városstratégiai, Idegenforgalmi és Sport Bizottság a „Savaria Történelmi Karnevál” Közhasznú Közalapítvány és a Savaria Turizmus Nonprofit Kft. 2019. évi Savaria Történelmi Karneválról szóló beszámolóját tudomásul veszi.

2. A Bizottság javasolja a Közgyűlésnek a kuratórium elnöke és a Savaria Turizmus Nonprofit Kft. igazgatója szakmai javaslatának elfogadását, amely szerint a 2020. évi Karnevál 2020. augusztus 27-30. között kerüljön megrendezésre.

3. A Bizottság javasolja a Közgyűlésnek, kérje fel a Savaria Turizmus Nonprofit Kft. ügyvezető igazgatóját, hogy terjessze a Kulturális, Oktatási és Civil Bizottság elé a Savaria Történelmi Karnevál 2020. évi programtervezetét. Javasolja továbbá, hogy a Közgyűlés hatalmazza fel a **Városstratégiai, Idegenforgalmi és Sport Bizottságot,** valamint a Kulturális, Oktatási és Civil Bizottságot a programtervezet elfogadására**.**

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

Horváth Soma alpolgármester

(A végrehajtás előkészítéséért:

Grünwald Stefánia, Savaria Turizmus Nonprofit Kft. ügyvezető igazgatója

Csapláros Andrea, a „Savaria Történelmi Karnevál” Közhasznú Közalapítvány kuratóriumának elnöke

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2019. november 28.